Groep maak hande vuil | Netwerk24
Groep maak hande vuil
Deur Yaël Malgas 17 Februarie 2020 06:01
Jong Weskussers het die naweek besluit om Saldanha-strand skoon te maak.Foto's: Grezelle Petro
'n Groep jong Weskussers het Sater­dag Saldanha-strand skoongemaak omdat hulle glo moeg is om "net goed op Facebook te sê sonder aksie".
Ashley Constant en sy vriende het die afgelope tyd gesien hoe vuil is die strand en het besluit om die rommel op die strand op te tel.
Volgens Constant wil die groep, wat as "The Open Minded" bekend staan, iets vir die gemeenskap doen. Hulle is ook in die proses om 'n organisasie te stig wat spesifiek op jeugontwikkeling sal fokus. "Mense is baie bekommerd oor Saldanha Staal wat gaan toemaak. Die jongmense in ons omgewing is op soek na werk," meen Constant.
Hy sê die groep hoop om eersdaags die organisasie amptelik by die departement van maatskaplike dienste te registreer en meer uitreikaksies in die gemeenskap te hou.